Lav et referat af nedenstående tekst:

Tekst:
Rendegravere og andre maskiner fra Hydrema skal ikke længere køre rundt på dansk jord. I stedet skal de sendes til Ukraine som en hjælp i genopbygningen af landet. Hydrema sender i samarbejde med Erhvervsministeriet 15 maskiner afsted, som blandt andet skal hjælpe med at fjerne murbrokker fra vejene. -	Vi synes, vi har nogle maskiner, som er velegnet til opgaverne i Ukraine – specielt til at genopbygge de frygtelige ting, der sker derude, og så har vi valgt at deltage i den henvendelse, der er kommet fra Erhvervsministeriet, siger Johnny Larsen, der er økonomidirektør hos Hydrema. Erhvervsminister Simon Kollerup (S) er også overbevist om, at maskiner kan være til stor gavn for ukrainerne. -	Vi har rigtig velkvalificerede maskiner i Danmark, og det er det, Ukraine har brug for og spørger os om hjælp til. Så de kan rydde op i landet og begynde at genopbygge de dele af Ukraine, hvor der er ro på igen, siger han. Stadig brugbare Maskinerne, som skal sendes til Ukraine, har tidligere kørt og udført arbejde i Danmark, men som Hydrema har solgt kunderne nye maskiner, har de taget de gamle i bytte. Herefter er maskinerne blevet reserveret til projektet i Ukraine, og selvom de er brugte, så er der stadig masser af arbejde tilbage i dem. -	De har kørt fra 3000 til 10.000 timer, men vi er vant til, at vores maskiner holder meget længere end det, så det er måske med lidt skrammer hist og pist. Men det er rigtig solide maskiner, som vi leverer derned, siger Thorkil Iversen, der er teknologichef hos Hydrema. Økonomidirektøren understreger da også, at rendegraverne, dumperne og så videre er helt klar til opgaven, når de lander i Ukraine. -	De har været igennem det store eftersyn, de er nyservicerede, alt er gennemgået, så de er klar til at blive indsat dernede, siger Johnny Larsen. Se hele indslaget fra Hydrema: Kommer til at gøre en forskel Der er i alt 50 maskiner fra hele landet, der skal sendes til Ukraine, og det er ikke første gang, Danmark sender maskiner til det krigsramte land. Tilbage i maj blev der sendt 35 maskiner afsted, som er med til at gøre en stor forskel for landets genopbygning. -	Det gør en forskel, at der kommer maskiner, der har power og er gode, og det er jo de maskiner, vi selv bruger, når vi skal løse tilsvarende opgaver i Danmark, siger erhvervsminister Simon Kollerup (S). Rendegraverne skal blandt andet hjælpe med at fjerne murbrokker fra vejene, rive bombede bygninger ned og samle materialer, som byer og bygninger kan genopbygges med. Ifølge Hydremas teknologichef er maskinerne også gode til netop det. -	Rendegraveren er en multi-purpose-maskine, som kan løse mange forskellige opgaver, og derfor er den virkelig velegnet til det i Ukraine, føler vi, siger Thorkil Iversen. Lydhør for mere hjælp Der ligger også et større økonomisk puslespil bag det store projekt med at sende maskinerne til Ukraine. Staten er kommet med halvdelen af pengene til projektet, mens den anden halvdel er kommet fra fonde, som gerne vil støtte formålet. Spørger Ukraine efter mere hjælp, så er regeringen heller ikke afvisende overfor, at den kan være på vej. -	Rækker Ukraine ud og spørger, vil vi selvfølgelig være lydhøre, ligesom vi også er det på våben og på andre støtteordninger til Ukraine, siger Simon Kollerup (S).

Referat:
Fredag bliver der sendt 15 maskiner fra virksomheden ved Støvring til Ukraine, som skal hjælpe med at genopbygge det krigsramte land.